28.ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.123 της 14 Σεπτ./29 Νοεμ.1962 (ΦΕΚ Α΄204) Περί ρυθμίσεως ωρισμένων θεμάτων αναγομένων εις την περίθαλψιν των Πολιτικών και Στρατιωτικών υπαλλήλων και Συνταξιούχων των ησφαλισμένων εις το Ι.Κ.Α. Λαβόν υπόψη: Το υπ’ αριθ.104963/14.8.1962 έγγραφον του Υπουργού Κοιν.Προνοίας και την παρουσιαζομένην ανάγκην ρυθμίσεως ωρισμένων θεμάτων αναγομένων εις την περίθαλψιν των τακτικών Δημοσίων Πολιτικών υπαλλήλων, των μελών των οικογενειών των και των Συνταξιούχων του Δημοσίου, αποφασίζει: 1.Πολιτικοί και Στρατιωτικοί εξ ιδίας υπηρεσίας Συνταξιούχοι του Δημοσίου ως και σύζυγοι ή συνταξιοδοτούμεναι χήραι ησφαλισμένοι εις το Ίδρυμα Κοινωνικών Ασφαλίσεων ή έτερον Ασφαλιστικόν Ταμείον ή Οργανισμόν δύνανται τη αιτήσει των να παραιτηθώσι της περιθάλψεως του Δημοσίου απαλλασσόμενοι και της υπέρ αυτών κρατήσεως. 2.Δια κοινών αποφάσεων των Υπουργών Κοιν. Προνοίας και Οικονομικών θα ορίζονται οι οικονομικοί όροι των συναπτομένων συμβάσεων μεταξύ του Δημοσίου και των Νοσηλευτικών Ιδρυμάτων και Ιδιωτικών Κλινικών, οι δε λοιποί όροι και προϋποθέσεις αι αφορώσαι την εισαγωγήν και νοσηλείαν, το διαιτολόγιον, τον έλεγχον της νοσηλείας, την υποχρέωσιν ανακοινώσεως εις την υπηρεσίαν του Δημοσίου των εκτάκτως γενομένων εισαγωγών κ.λπ. θα ορίζωνται δια των καταρτιζομένων συμβάσεων. 3.Δια κοινών αποφάσεων των Υπουργού Κοιν. Προνοίας και Οικονομικών ορίζονται αι αμοιβαί των ιατρών, εργαστηρίων (ακτινολογικόν, μικροβιολογικόν και βιοχημικόν) και οδοντιάτρων των δια συμβάσεως μετά του Δημοσίου αναλαμβανόντων την νοσηλείαν των υπαλλήλων και συνταξιούχων του Δημοσίου και των μελών των οικογενειών των ως και των ιατρών των οικείων Αγροτικών ή Κοινοτικών Ιατρείων εις πόλεις εις άς δεν υφίστανται ιδιώται ιατροί. Η παρούσα κυρωθήσεται νομοθετικώς μερίμνη του επί της Κοινωνικής Προνοίας Υπουργού. Δια την νοσηλείαν στρατιωτικών βλ. και τόμ.36Β σελ.715-730. 2.Ζ.η.28 Ιατροφαρμακευτική-Νοσοκομειακή περίθαλψη-Έξοδα κηδείας  